Uutisissa: CBN:n "Oracles of God" -dokumentti kertoo, -
miten Vanha testamentti luotiin ja säilytettiin.
Kuljemme yli 2 000 vuoden taakse raamatullisessa aarrejahdissa -
raottamalla kuparikääröjen salaisuutta.
Ja: Tuhkat heräävät eloon.
Saamme uusia vastauksia Kuolleenmeren kääröihin -
ja jututamme dokumentintekijää.
KRISTILLISEN MAAILMAN UUTISET
Tervetuloa uutisten pariin!
Raamattu on vaikuttavin kirja historiassa, mutta miten se syntyi?
CBN Filmin uusi dokumentti "Oracles of God" (Jumalan oraakkelit) -
tutkii Raamatun syntyhistoriaa.
Aloitamme 2 000 vuoden ikäisellä aarrekartalla, -
joka kuvaa yli 3 miljardin dollarin kulta- ja hopeakätköä.
CBN:n Chris Mitchell vie meidät aarrejahdin lähtöpaikalle Qumraniin.
Vuonna 1947 eräs beduiini etsi vuohtaan Qumranin kukkuloilta.
Hän heitti erääseen luolaan kiven -
siinä toivossa, että eläin säntäisi ulos.
Sen sijaan hän kuuli särkyvän ruukun helinää ja meni tutkimaan asiaa.
Hän törmäsi 1900-luvun suurimpaan arkeologiseen löytöön, -
Kuolleenmeren kääröihin.
Seuraavien vuosien aikana arkeologit löysivät 11 luolaa ja yli 800 kääröä.
Yksi käärö erottui joukosta. Se ei ollut pergamenttia vaan kuparia, -
ja se saattaisi olla historian merkittävin aarrekartta.
KUPARIKÄÄRÖN SALAISUUS
Kuparikäärö kuvaa kulta- ja hopea-astioita, -
jotka on kätketty 60 paikkaan eri puolille Israelia.
Niiden arvo olisi nykyrahassa 3 miljardia dollaria.
Historiallista arvoa ei voi edes mitata.
Sellaiset vauraudet saattoi siihen aikaan olla vain temppelillä.
Siinä puhutaan ylipapin vaatetuksesta.
Kätketty aarre on suuruudeltaan valtava.
Sellaista ei voinut olla kenelläkään yksityishenkilöllä tai yhteisölläkään.
Se kuulostaa temppeliaarteelta.
Tämä on valtava historiallinen todiste.
Luettelo temppeliaarteista ensimmäiseltä vuosisadalta. Huikeaa.
Olemassa olevista löydöistä kuparikäärö kertoo aarteista parhaiten.
Tämä on Qumranin luola 3, jossa käärö oli kätkettynä liki 2 000 vuotta.
Se, missä kääröt olivat, on yhä näkyvillä.
Ennen kuin arkeologit tulivat tänne, luola oli täynnä soraa tähän asti.
Rajan näkee kalliosta. - Aivan, nuo jäljet.
Jos tulet tänne, voit nähdä merkin.
Joku merkitsi, että kuparikäärö löytyi tästä näin.
Jopa käärön kieli on arvoituksellinen.
Tutkijat ajoittavat kuparin vuosien 25 ja 75 jKr. välille.
Kirjoitus on kuitenkin rabbiinista hepreaa, -
joka poikkeaa muista kääröistä ja joka oli harvinainen 1. vuosisadalla.
Arvoituksellisuutta lisää kreikan kirjainten joukko.
Kuparikäärö on täytynyt kirjoittaa juuri ennen temppelin tuhoa.
Se sopisi selootteihin.
He olivat pappeja, jotka parhaansa mukaan -
yrittivät suojella temppeliä roomalaisilta.
Ennen kuin heidät kaikki surmattiin, he kätkivät esineitä tänne luoliin.
Kupari oli harvinainen kirjoituspintana.
Kirjoitus on väsätty hätäisesti.
Miksi valittiin kaunis kupari?
Ainoa syy on säilyvyys, -
sillä kupari kestää tulipaloja.
Osa käärön mainitsemista kätköpaikoista on helppo löytää, -
kuten Jeriko, Aakorin laakso ja Garissimin vuori.
Toiset ovat arvoituksellisempia, kuten Salomon kanava, -
jossa on hopearahakätkö, -
Milhamin kaivo, johon on piilotettu ylipappien vaatetus, -
ja Mattiaan piha, johon on haudattu yli 600 kulta- ja hopea-astiaa temppelistä.
Käärön ohjeet ovat kuin lasten aarrekartta.
Niissä puhutaan luolista, haudoista, vesijohdoista, altaista ja muista, -
jotka oli siihen aikaan tunnettuja, mutta niistä käytettiin salanimiä, -
niin että ainoastaan sisäpiiri tiesi, minne mennä, montako askelta ottaa -
ja mistä kaivaa, jotta löytäisi temppeliaarrekätkön.
Käärössä oletetaan, että käärön löytäjä tuntee paikat, -
jotka on kauan sitten unohdettu. Se on ongelmamme.
Mitä aarteelle on sitten tapahtunut?
Uskon, että aarre on yhä jossakin.
Ehkä aarteenetsijät ovat löytäneet siitä valtaosan aikojen saatossa.
Pfann uskoo, että aarretta etsivät ovat noin 2 000 vuotta myöhässä.
Uskon roomalaisten puristaneen tiedot miltei kaikkien kätköjen sijainneista.
Tituksen riemukaari Roomassa kuvaa kiistattomasti, -
kuinka temppelin tärkeimpiä esineitä ja pasuunoita -
kannettiin paraatissa Rooman porttien läpi Forumille.
Titushan rahoitti Colosseumin rakentamista sotasaaliilla.
Pieniä osia aarteesta voi edelleen olla löytymättä, -
ja ne vain odottavat löytäjäänsä. Emme tiedä, onko näin.
Viimeinen rivi vihjaa löytymättömään, vielä suurempaan aarteeseen.
Aarrekarttoja on tehty itse asiassa kaksi.
Käärön rivillä 64 sanotaan: -
"Kuivassa kaivossa Kohlitissa kopio tästä taulusta -
sekä selitys ja luettelo kaikesta."
Kohlitin sijaintia ei tunneta.
Siitä on tullut nykyajan arkeologien ja aarteenmetsästäjien Eldorado.
Tulkitsen niin, että se on Jerikon ympäristössä, -
ei Jerusalemin, vaan Jerikon, kenties yhtä etelässä kuin Qumran.
Käärön ohjeet saattavat olla mysteeri, mutta kirjoittajien tarkoitus on selvä.
He kirjoittivat siinä toivossa, että tulevaisuudessakin on yhteisö, -
joka löytää kuparikäärön -
ja palauttaa Juudeaan elämänmuodon, jonka keskus on temppeli.
Se on toivon asiakirja.
Kiehtovaa. Tulossa: Herättämässä tuhkia eloon.
Kurkistus Ein Gedin käärön löytöön ja restaurointiin.
Pat Robertsonin uusi äänikirja: The Shepherd King: The Life of David.
Tutki Raamatun rakastetuimpiin kuuluvan sankarin elämää.
Opit, kuinka nöyrästä paimenesta tuli Israelin väkevä kuningas.
Daavidin esimerkki voi ohjata elämääsi, -
profeetallinen ääni voi vahvistaa uskoasi -
ja hengellinen viisaus voi innoittaa.
Kuulet, miten Daavid muutti historian kulkua.
Saat äänikirjan "The Shepherd King: The Life of David", -
kun liityt CBN:n kumppaniksi.
Saat myös Daavidin psalmeihin perustuvat hartaustekstit 10 päivälle.
Hanki äänikirja "The Shepherd King: The Life of David" -
ja hartauskirja "After God's Own Heart" jo tänään.
Soita ruudun numeroon tai käy sivustolla CBN.com.
Tuotteet ovat saatavilla nyt.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Vesijohdon kaivutyö vuonna 1965 -
paljasti muinaisen synagogan -
luonnonpuistossa Kuolleenmeren lähellä.
Tutkijat löysivät raunioista käärön, joka oli palanut lukukelvottomaksi.
Tai niin he luulivat. Chris Mitchell jatkaa.
Lähellä Kuolleenmeren rantoja sijaitsee Ein Gedin keidas.
Täällä Daavid piileskeli ja Salomon virkistäytyi, kertoo Raamattu.
Pohjoisessa on Qumran, Kuolleenmeren kääröjen löytöpaikka.
Etelässä on Masada, Herodeksen linnoitusten rauniot.
Nykyisin Ein Gedi on Israelin kauneimpia luonnonpuistoja -
ja hienon arkeologisen kohteen löytöpaikka.
EIN GEDIN KÄÄRÖ
Muinainen Ein Gedin kylä tuhoutui tulipalossa 600-luvulla.
Tulipalon jälkeen kylä hylättiin, -
kunnes kylän synagogan rauniot kaivettiin esiin vuonna 1970.
Synagogasta löytyi pyhä paikka, bima, jossa säilytettiin Raamattua.
Siellä kaikki oli tuhkana.
Tuhkan seassa oli joukko kolikkoja.
Löytyi menora sekä suuret määrät tuhkaa, -
jota jo silloin arveltiin kääröiksi, mutta ne olivat tuhkana.
Teknikot yrittivät tulkita sikaria muistuttavaa kääröä, -
mutta vuonna 1970 teknologia ei ollut kehittynyttä.
Käärö lähetettiin säilytettäväksi Israel-museoon.
Vuonna 2015 Sefi Porath otti käärön uudelleen tutkittavaksi -
ja vei sen Kuolleenmeren kääröjä käsitteleville konservoijille.
Hän asteli tänne. Käärö oli tuhkan seassa yhdessä laatikossa.
Hän kysyi: "Voitteko kuvata tämän?" Sanoin: "Älkää nyt. Tämä on tuhkaa."
Hän sanoi: "Niin, mutta teillä on laite."
Sanoin: "On, mutta ei se ihmeisiin pysty. Ei tuhkia voi herättää eloon."
Kävi ilmi, että voi. Kukaan ei koske kääröihin. Vain ne 4―5 konservoijaa.
Skannasimme kääröt tietokonetomografialla.
Jo silloin juuri tuo hiiltynyt käärö vaikutti lupaavimmalta.
Tiimi lähetti 3D-kuvat Kentuckyn yliopistoon, -
jossa professori Brent Seales avasi käärön digitaalisesti -
ja sai selville osia tekstistä.
Arvoitus oli viimein ratkaistu 45 vuoden jälkeen.
Hän huomasi kerrosten joukosta yhden, -
joka voitiin saada esiin. Se osoittautui 3. Moos. kirjan 1. luvuksi.
Mistä se tiedetään? Sen pystyy nyt lukemaan.
Se oli ihmeellistä. Minulle kaikki oli symbolista.
Muistan päivän, jolloin tajusimme, että kyse on 3. Moos. kirjasta.
Menimme kaikki... Katsoimme ruutua ja sanoimme: "Uskomatonta!"
Kirjoitin Brent Sealesille: "Et usko, mitä olet saanut esiin!"
Ein Gedin käärö on toiseksi vanhin löydetty Raamatun käärö -
ja vanhin synagogasta löytynyt.
Käärö hiiliajoitettiin 200―300 luvulle.
Miksi se toimi?
Koska muste, jolla käärö kirjoitettiin, sisälsi luultavasti rautaa.
Ein Gedin käärö on musteensa takia erilainen.
Siksi laite pystyy lukemaan sen. Se tunnistaa raudan musteessa.
Mieti, miten symbolista. 3. Moos. kirjan 1. luvussa -
puhutaan temppelin uhritoimituksista.
Mitä uhreille tapahtuu? Ne muuttuvat tuhkaksi.
Ja tässä me herätämme näitä tuhkia eloon.
Tämä tapahtui vieläpä tisha b'avin edellä.
Se on temppelin tuhon muistopäivä. Kaikki oli hyvin symbolista.
Olimme todella... ihmeissämme.
Tuntui, että herätämme nämä tuhkat eloon.
Ihmeellistä. Tulossa: -
Molekyylibiologi ja raamatuntutkija tapasivat sattumalta bussissa.
Tapaaminen johti Kuolleenmeren kääröjen DNA:n löytämiseen.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Hei taas! Nykyään suurin osa tutkijoista uskoo, -
että Kuolleenmeren kääröt kopioitiin yli 2 000 sitten.
Kopioijina toimivat essealaiset.
Kääröt kätkettiin luoliin Qumranissa Kuolleenmeren lähellä -
ja löydettiin vuonna 1947. Uusi DNA-tutkimus paljastaa, -
että kaikki eivät olekaan peräisin Qumranista.
Yli 70 vuotta löytymisensä jälkeen -
Kuolleenmeren kääröjen fragmentteja tutkitaan ja käännetään yhä.
Työtä on valtavasti.
Fragmentteja on kymmeniätuhansia lähes tuhannesta kääröstä.
Kääröjen käsiala-analyysi paljastaa, -
että kääröjä oli kopioimassa jopa 500 kirjuria.
Luoliin oli kätketty tuhansittain kääröjä.
Meillä on ainoastaan hyvin pieni murto-osa -
kaikista Qumranin lähistön luoliin kätketyistä kääröistä.
Siksi on vaikea kuvitella, että ne kaikki ovat peräisin yhdestä paikasta.
Tätä ajatusta tukevat DNA-testit, -
joita on tehty osalle 2 000 vuotta vanhoista fragmenteista.
Kaikki alkoi vuonna 2012, -
kun molekyylibiologi ja raamatuntutkija tapasivat bussissa.
Kerroimme toisillemme, mitä olimme tutkimassa.
Ajattelimme, että olisi siistiä tehdä yhteistyötä ja katsoa, mitä selviää.
Professorit Noam Mizrahi ja Oded Rechavi -
päättivät kokeilla, löytyykö fragmenteista DNA:ta.
Ensin heidän piti vakuuttaa kääröistä vastaava museovirasto ideasta.
Aivan aluksi piti osoittaa, että materiaali riittää.
Alussa Israelin museovirasto toimitti meille vain teipinpalasen, -
joka oli irrotettu joistain kääröistä. Analysoimme DNA:n teipistä.
Vasta osoitettuamme, että materiaalia on mahdollista saada -
tuhoamatta kääröjä, saimme käyttöön varsinaisia näytteitä.
Kun lupa heltisi, työ aloitettiin pienimmillä mahdollisilla näytteillä.
Palasista raaputettiin pieni määrä pölyä.
Välillä raaputettiin palasen taustasta, ettei materiaali vahingoitu.
Fragmenttien valintaa ohjasi useampikin tekijä.
Minua kiinnostivat tietysti sellaiset fragmentit, -
jotka ratkaisisivat pitkään askarruttaneita mysteerejä.
Pyrimme tutkimaan tekstejä Raamatusta ja Raamatun ulkopuolelta.
Molemmista yritimme löytää kiinnostavimmat mysteerit.
Alun perin toivoimme paljon enemmän näytteitä kuin lopulta saimme.
Israelin museovirasto päätti loppujen lopuksi, mitkä näytteet se luovuttaa.
Emme saaneet kaikkia haluamiamme fragmentteja.
Osa fragmenteista on niin huonokuntoisia, -
että ne hajoaisivat pelkästä kosketuksesta.
Niukoistakin näytteistä tulokset olivat hämmästyttäviä.
Sekvensoimme pölyä kääröstä.
Käärön pergamentti oli valmistettu 2 000 vuotta sitten nahasta.
Käärö oli ollut luolassa 2 000 vuotta.
Vaikka kääröt olivat kulkeneet eri ihmisten käsissä, -
löysimme riittävästi eläimen DNA:ta paljastaaksemme kääröistä jotain.
Näytteet ovat ajan saatossa kärsineet niin paljon, että on suoranainen ihme, -
että on säilynyt tarpeeksi geneettistä materiaalia -
voidaksemme kertoa jotakin käärön historiallisesta asiayhteydestä.
Lähes kaikki tutkitut näytteet olivat lampaasta -
paitsi kaksi Jeremian kirjaa, -
jotka tuottivat tutkimuksen kiintoisimpia tuloksia.
Saimme näytteitä neljästä Jeremian kirjan kopiosta.
Jeremian kirjan tekstuaalinen historia -
on heprealaisen Raamatun profeettakirjojen moninaisimpia.
Neljä Jeremian kääröä edustavat kolmea eri kirjaversiota.
Pitkä versio edustaa masoreettista tekstiä, -
johon valtaosa Raamatuistamme perustuu.
Lyhyt versio pohjautuu kreikan Septuagintaan.
Kolmas versio on sekoitus edellä mainittuja.
Ihmiset Qumranissa käyttivät siis samaan aikaan eri kirjaversioita.
Nykyään meillä kaikilla on sama versio, -
mutta he olivat avoimia eri versioille ja tulkinnoille.
Suurin yllätys ei ollut teksti vaan materiaali, jolle se oli kirjoitettu.
Ajateltiin, että fragmentit olivat peräisin samasta kääröstä.
Selvisi kuitenkin, että fragmenteista kaksi oli kirjoitettu lampaan nahalle -
ja kaksi lehmän nahalle.
Lehmät tarvitsevat ruohoa ja vettä. Ne eivät olisi selvinneet aavikolla.
Siksi ainakin kaksi Jeremian kopiota on tullut muualta.
Ei tiedetä varmaksi, että jokin tietty käärö kirjoitettiin Qumranissa.
Mutta melko todennäköistä on, -
että jotkin näytteet ovat peräisin Qumranin ulkopuolelta.
Selvisi, että tekstit, jotka olivat yleisiä Qumranissa, -
olivat suosittuja myös muualla.
Käärön kirjoittaminen on vaivalloista ja aikaa vievää.
On esitetty, että kenties kääröt olivat alun perin -
Jerusalemin temppelin kirjastossa -
ja ennen kuin roomalaiset kukistivat juutalaiskapinan, -
kääröt siirrettiin turvaan tänne luoliin.
Mielestäni me ratkaisimme joitain mysteerejä, -
löysimme uusia mysteerejä ja ennen kaikkea opimme, -
että selvitettävää on vielä paljon.
Haluaisimme ratkaista vielä muutamia muita mysteerejä.
Meillä on pitkä toivomuslista.
Saa nähdä, paljonko siitä saamme käsiimme tulevina vuosina.
Tulossa vielä "Oracles of God" -dokumentin tekijän haastattelu.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Mies sodan ja urhoollisuuden
Skandaalin ja tragedian
Musiikin ja uskon
Kohtalon ja näyn
Mutta ennen kaikkea... Jumalan sydämen mukainen mies.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Jotkut kyseenalaistavat, -
miten Raamattu on voinut pysyä vuosituhansia muuttumattomana.
"Oracles of God" -kirjoittaja ja -ohjaaja Erin Zimmerman -
kertoi CBN:n johtajalle Gordon Robertsonille, -
miten nykyajan kirjurit työskentelevät ja keskittyvät.
Kysyin kalligrafilta ja kirjurilta, miten virheet vältetään.
Virheitä sai tulla enintään kolme, ja ne piti pystyä korjaamaan.
Muuten käärö piti heittää menemään.
Hän kertoi, että kun hän kirjoittaa nyt esimerkiksi alef-kirjaimen, -
hän sanoi, että hän ei ajattele mitään muuta
Hän ei ajattele, mitä tekee myöhemmin, mitä syö tai kenet tapaa.
Hän ajattelee vain alefia, -
ja hänen ainoa tarkoituksensa elämässä on kirjoittaa alef.
Kirjurit historiassa tuhansien vuosien ajan keskittyivät ihan samalla tavalla.
Jumalan nimi oli heille hyvin pyhä.
Mekin sanomme sitä pyhäksi, -
mutta hätätilanteessa käytämme sitä miten vain.
Kirjurit suhtautuivat Jumalan nimeen niin vakavasti, -
että Hänen nimelleen jätettiin tyhjä tila.
Sitten kirjuri meni rituaalikylpyyn, kastoi itsensä kokonaan veteen, -
puki uudet vaatteet ja otti uuden kynän.
Sitten hän seisoi käärön edessä ja ilmoitti läsnä oleville -
aikovansa kirjoittaa Jumalan nimen.
Kirjoittaessaan hän lausui jokaisen kirjaimen ääneen, jod, he, vav, he.
Nimeä ei saanut sanoa ääneen, mutta se voitiin tavata.
Niin kunnioittavasti he kohtelivat Jumalan nimeä.
Kiehtovaa. Jos dokumentti Vanhan testamentin synnystä kiinnostaa, -
lisätietoja on osoitteessa cbn.com/oraclesofgod.
Ensi viikkoon koko tiimin puolesta. Kiitos seurasta!
Näkemiin ja Jumalan siunausta!
Suomennos: Marianne Tenetz